ธอส.ใจถึงพึ่งได้ชู0%นาน6เดือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
23 ก.ค. 2553

โพสต์ทูเดย์ — ธอส. กระตุ้นสินเชื่อบ้าน ออกโครงการดอกเบี้ยพิเศษ 0% นาน 36 เดือน 
นายขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารได้จัดโครงการสินเชื่อบ้านดอกเบี้ยพิเศษ โดยให้กู้เพื่อซื้อ ปลูกสร้าง ต่อเติม ซ่อมแซม ไถ่ถอน และกู้เงินเพิ่ม สำหรับลูกค้ารายย่อยทั่วไปและลูกค้าสวัสดิการ โดยจะคิดดอกเบี้ยต่ำ 0% เป็นเวลา 3 เดือน 
สำหรับกลุ่มลูกค้าที่เป็นข้าราชการและพนักงานรัฐวิสาหกิจ ธนาคารจะคิดดอกเบี้ย 0% นานเป็นเวลา 6 เดือน โดยได้จัดเตรียมเงินไว้รองรับ 4.5 หมื่นล้านบาท พร้อมลดราคาค่าประเมินหลักทรัพย์เหลือเพียง 1,200 บาท และยกเว้นค่าธรรมเนียมยื่นกู้ทุกวงเงินกู้ เพื่อกระตุ้นกำลังซื้อของประชาชนในช่วงเศรษฐกิจกำลังฟื้นตัว
นายขรรค์ กล่าวว่า นอกจากจะคิดดอกเบี้ยพิเศษ 0% นาน 3 เดือน สำหรับลูกค้าสวัสดิการแล้ว เดือนที่ 424 คิดอัตราดอกเบี้ยเท่ากับลูกค้ารายย่อยชั้นดี (เอ็มอาร์อาร์) ลบ 2% ปีที่ 3 คิดอัตราดอกเบี้ยเท่ากับเอ็มอาร์ อาร์ลบ 1% หลังจากนั้นคิดอัตราดอกเบี้ยเท่ากับเอ็มอาร์อาร์ลบ 1% 
ขณะที่ลูกค้ารายย่อยทั่วไปนั้นจะมีเงื่อนไขเหมือนกับลูกค้าสวัสดิการ แต่สำหรับลูกค้ารายย่อยทั่วไปนั้นเมื่อถึงปีที่ 3 จะคิดดอกเบี้ยในอัตราเอ็มอาร์อาร์ลบ 0.50% เปิดให้ยื่นคำขอกู้ตั้งแต่วันที่ 23 ก.ค.30 ก.ย. 2553 และทำนิติกรรมภายในวันที่ 30 พ.ย.นี้
2553 เพื่อเป็นการจูงใจลูกค้าที่ต้องการซื้อบ้านที่อยู่อาศัยหลังจากมาตรการภาษีอสังหาริมทรัพย์สิ้นสุดลงเมื่อวันที่ 30 มิ.ย.ที่ผ่านมา
“ปัจจุบันแม้แนวโน้มอัตราดอกเบี้ยในตลาดปรับตัวสูงขึ้น แต่ ธอส. ในฐานะสถาบันการเงินเฉพาะกิจของรัฐ ซึ่งเป็นผู้นำสินเชื่อเพื่อบ้านมากว่า 56 ปี ยังคงมี นโยบายตรึงอัตราดอกเบี้ยเงินกู้ไปจนถึงสิ้นปี ทั้งนี้เพื่อช่วยเหลือประชาชนให้สามารถมีบ้านเป็นของตนเองได้ง่ายยิ่งขึ้น และเป็นการช่วยลดภาระค่าใช้จ่ายด้านที่อยู่อาศัยให้ลูกค้าประชาชนได้อีกทางหนึ่ง” นายขรรค์ กล่าว
นอกจากนี้ ธอส. ยังจัดโครงการ “เงินฝาก ธอส.รักการออมฯ” จองสิทธิภายในงาน Thailand Northern Handicraft and Financial Expo 2010 ระหว่างวันที่ 2327 ก.ค.นี้ ณ หอประชุมมหาวิทยาลัยเชียงใหม่ จ.เชียงใหม่ ที่เปิดบัญชีเงินฝากภายใน วันที่ 31 ส.ค. จำนวนเงิน 1,000 บาท รับกระปุกหนูน้อย ธอส. จำนวนเงิน 2,000 บาท รับไอเท็มสำหรับเล่นเกมออนไลน์ Tales Runner และยังได้รับดอกเบี้ยบวกเพิ่มอีก 0.25% ในปีแรก พร้อมลุ้นรับรางวัลทองคำมูลค่ารวมสูงสุด 6 แสนบาท พิเศษลูกค้าที่ฝากเงินอย่างสม่ำเสมอทุกเดือนและไม่มีการถอนเงิน โดยในวันที่ 24 ก.ย.นี้ มียอดเงินคงเหลือในบัญชีสูงสุดจะได้รับรางวัลทันทีทัวร์ดูงานเกมออนไลน์และทัศนศึกษาประเทศเกาหลีใต้ 2 ที่นั่ง 1 รางวัล โดยจะประกาศผู้รับรางวัลในวันที่ 1 ต.ค.นี้